Скупштина градске општине Вождовац, на седници одржаној 16. јуна 2017. године, на основу члана 41. став 3. 3акона о јавним предузећима („Службени гласник РС“ бр. 15/16), члана 20. Одлуке о промени оснивачког акта Јавног предузећа „Пословни простор-Вождовац“ („Службени лист града Београда“ бр. 84/16) и члана 27. став 1. тачка 6. Статута градске општине Вождовац („Службени лист града Београда“ бр. 36/10, 41/13 и 55/16), донела је

Р Е Ш Е Њ Е

О ИМЕНОВАЊУ ДИРЕКТОРА ЈАВНОГ ПРЕДУЗЕЋА „ПОСЛОВНИ ЦЕНТАР-ВОЖДОВАЦ“

1. Именује се Милан Тадић, дипломирани економиста из Београда за директора Јавног предузећа „Пословни центар-Вождовац“, на период од четири године.

2. Именовани је дужан да ступи на рад у року од осам дана од дана објављивања овог решења у „Службеном гласнику Републике Србије“.

3. Ово Решење је коначно даном доношења.

4. Решење објавити у „Службеном гласнику Републике Србије“ и „Службеном листу града Београда“.

О б р а з л о ж е њ е

Правни основ за доношење Решења садржан је у члану 41. став 3. Закона о јавним предузећима („Службени гласник РС“ број 15/16) и члану 20. Одлуке о о промени оснивачког акта Јавног предузећа „Пословни простор-Вождовац“ („Службени лист града Београда“ бр. 84/16), којима је прописано да орган који је надлежан за именовање, након разматрања достављене листе и предлога акта, одлучи о именовању директора Јавног предузећа доношењем решења о именовању предложеног кандидата или неког другог кандидата са листе, а чланом 27, став 1. тачка 6. Статута градске општине Вождовац („Службени лист града Београда“ бр. 36/10, 41/13 и 55/16) предвиђено је да Скупштина градске општине именује и разрешава директоре јавних предузећа чији је оснивач.  
Скупштина градске општине Вождовац, на седници одржаној 10.2.2017. године, донела је Одлуку о спровођењу јавног конкурса за избор директора Јавног предузећа „Пословни центар-Вождовац“ I бр. 020-22/17 и Решење о образовању Комисије за именовање директора ЈП „Пословни центар-Вождовац“ I бр. 020-23/17.   
 Веће градске општине Вождовац огласило је јавни конкурс за именовање директора ЈП „Пословни центар-Вождовац“ дана 31.3.2017. године, а који је објављен у „Службеном гласнику РС“ бр. 30/17 од 31.3.2017. године, дневном листу „Српски телеграф“ од 28. и 29.3.2017. године и на званичној интернет презентацији градске општине Вождовац ([www.vozdovac.org.rs](http://www.vozdovac.org.rs)).

Комисија за именовање директора ЈП „Пословни центар-Вождовац“ је, на седници одржаној 16.5.2017. године, спровела изборни поступак за именовање директора ЈП „Пословни центар-Вождовац“. Том приликом Комисија је констатовала да је пријаву на јавни конкурс за именовање директора ЈП „Пословни центар-Вождовац поднео један кандидат и то:

Милан Тадић**,** дипломирани економиста из Београда.

Кандидат је пријаву за конкурс поднео у року, 19.4.2017. године у 13,10 часова, која је заведена на писарници градске општине Вождовац под бр VII бр. 1435.  
Комисија је утврдила да је пријава кандидата Милана Тадића благовремена и да су уз пријаву достављени сви докази који су у конкурсу тражени. На основу изнетог Комисија је утврдила да кандидат Милан Тадић испуњава све тражене законске услове за именовање за директора ЈП „Пословни центар-Вождовац“.

Веће градске општине Вождовац је, на основу Записника о спроведеном изборном поступку, као и листе кандидата за именовање директора ЈП „Пословни центар-Вождовац“, на седници одржаној 19.5.2017. године, утврдило предлог Решења о именовању Милана Тадића, дипломираног економисте из Београда, за директора ЈП „Пословни центар-Вождовац“ на период од четири године.

На основу изнетог, Скупштина градске општине Вождовац донела је решење као у диспозитиву.

СКУПШТИНА ГРАДСКЕ ОПШТИНЕ ВОЖДОВАЦ

I Број: 020-33/2017. од 16. јуна 2017. године

Тачност отправка оверава ПРЕДСЕДНИК СКУПШТИНЕ

СЕКРЕТАР СКУПШТИНЕ Александар Мирковић, с.р.

Бранко Недељковић